CONVOCATÒRIA PROGRAMA D'ESTUDIANTS AMBAIXADORS DNEXXSIOQ7UGTNQF 5921-70 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/27761)
  + [Valencià](/va/acuerdo/27328)






Selector de idioma

Leer

* [Español](/es/acuerdo/27441)
* [Valencià](/va/acuerdo/27138)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PROGRAMA D'ESTUDIANTS AMBAIXADORS NMHTLHLBM3IWVSQN 2483-35[Butlletí Oficial Universitat d'Alacant](/ca/Publicacion)
================================================================================================================================

Secretaria General

Butlletí Oficial Universitat d'Alacant





CONVOCATÒRIA PROGRAMA D'ESTUDIANTS AMBAIXADORS GWOKNVLOC1ZXCYEW 4258-61

Data d'aprovació
:   28/06/2022

Data de publicació
:   29/06/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/27201)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/27910)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/27625)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PROGRAMA D'ESTUDIANTS AMBAIXADORS RZSDGFVVQ1BWILPI 5029-12&url=https://www.boua.ua.es/va/acuerdo/27434)

**Títol:** CONVOCATÒRIA PROGRAMA D'ESTUDIANTS AMBAIXADORS UOMEDRMJF6XYCXKP 3539-90

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 28 de juny de 2022

CONVOCATÒRIA PROGRAMA D'ESTUDIANTS AMBAIXADORS THALAFWDS2XGULRF 0250-21

Transform4Europe: Descripció del Projecte

Transform4Europe constitueix una aliança entre les universitats següents:

* Universitat del Saarland (Alemanya)
* Universitat d'Alacant (Espanya)
* Acadèmia d'Arts d'Estònia (Estònia)
* Universitat de Silesiana en Katowice (Polònia)
* Universitat de Sofia (Bulgària)
* Universitat de Trieste (Itàlia)
* Universitat Vytautas Magnus (Lituània)

L'objectiu d'aquesta aliança és contribuir a la millora i a la transformació de les regions del consorci Transform4Europe en entorns sinèrgics, innovadors i atractius de referència des del punt de vista del coneixement, amb la intenció de millorar la qualitat, el rendiment i la competitivitat internacional de l'Espai Europeu d'Educació Superior.

Programa d'Estudiants Ambaixadors

1. Descripció de l'activitat

Una de les iniciatives de l'aliança Transform4Europe és crear un programa d'estudiants ambaixadors que proporcione mentors per a, de manera voluntària, donar la benvinguda, fomentar i donar suport a petits grups d'estudiants visitants dins de l'aliança durant tot el procés d'intercanvi. Els ambaixadors seran  estudiants destacats de la Universitat d'Alacant que coneguen les activitats de Transform4Europe.

Els ambaixadors se seleccionaran mitjançant criteris conjunts per a tota l'aliança. Es donarà prioritat als estudiants amb alguna mena de limitació per a viatjar, a causa, per exemple, d'alguna discapacitat o de restriccions financeres. El Programa d'Estudiants Ambaixadors inclourà una xarxa virtual per a permetre que tots els ambaixadors de les set universitats es puguen comunicar entre ells, solucionen problemes i intercanvien bones pràctiques.

2. Tasques i obligacions dels ambaixadors

Es requerirà el suport dels ambaixadors en moments concrets, i les seues obligacions seran les següents:

* Benvinguda dels estudiants acollits pertanyents a l'aliança Transform4Europe:

o Primers dies a la universitat.

o Mostrar-los la ciutat (centre de salut, comissaria de policia, on anar a fer compres, informació sobre esports, oci i transport).

* Suport en assumptes administratius i acadèmics si se'ls demana (consells sobre la selecció d'assignatures a l'hora de completar els acords d'aprenentatge, buscar allotjament, registre amb les autoritats locals), per a complementar el treball del Servei de Relacions Internacionals en la Setmana d'Orientació i les activitats d'assessorament acadèmic de les facultats o l'Escola Politècnica Superior en què cursen estudis.
* Emplenar un qüestionari de satisfacció en concloure l'activitat.

3.  Requisits

Els estudiants ambaixadors han de:

* Ser estudiants de qualsevol de les institucions associades, matriculats en qualsevol títol oficial de grau o postgrau (grau, màster o doctorat).
* Conèixer bé la ciutat, la universitat i els tràmits universitaris (matrícula, campus virtual, etc.).
* Tenir disponibilitat horària durant els mesos de setembre i gener.

4. Descripció del procés de sol·licitud i selecció

Els estudiants interessats hauran de completar el [formulari de sol·licitud](https://cvnet.cpd.ua.es/uaCuestionarios/acceso/preguntas.aspx?idcuestionario=145778&idioma=ca) a través d'UA Cloud dins dels 10 dies hàbils següents a la publicació d'aquesta convocatòria en el BOUA.

Les sol·licituds seran avaluades per una comissió presidida per la vicerectora de Relacions Internacionals i Cooperació per al Desenvolupament o persona en qui delegue.

La selecció es resoldrà d'acord amb la valoració dels mèrits acreditats per cada estudiant sobre el barem detallat a continuació:

* Nivell d'anglès (CEFR B1: 1 punt, B2: 1,5 punts, C1: 2 punts, C2: 2,5 punts).
* Coneixement d'algun dels idiomes oficials en les institucions de l'aliança Transform4Europe: alemany, búlgar, lituà, estonià, italià i polonès (1 punt màxim).
* Algun tipus de limitació per a viatjar a causa, per exemple, de discapacitats o de restriccions financeres (1 punt).
* Interès per l'àmbit internacional o experiència internacional (1 punt).
* Experiència com a estudiant d'intercanvi Erasmus+ en qualsevol institució Transform4Europe (2 punts màxim).
* Compromís social/experiència de voluntariat (2 punts).

Tots els mèrits presentats s'hauran de reunir en la data de finalització del termini de presentació de sol·licituds i hauran d'estar acreditats degudament amb els certificats pertinents. En el cas de certificats d'idiomes, si no consten en l'expedient de l'alumnat sol·licitant (UACloud Campus Virtual > Expedient acadèmic > Consultar > Expedients > Acreditació i capacitació docent en llengües), hauran d'adjuntar el certificat a l'hora de presentar la sol·licitud.

Una vegada acabat el període de sol·licitud, les sol·licituds s'ordenaran de major a menor puntuació i se seleccionaran els 10 aspirants amb una puntuació més alta. S'elaborarà una llista d'espera amb la qual es cobriran les possibles renúncies. S'anirà contactant per ordre descendent segons la necessitat de suport als estudiants acollits de l'aliança.

En cas d'estudiants que obtinguen la mateixa puntuació total, el desempat es farà sobre la base de l'ordre següent : 1r) Nombre més elevat de crèdits superats en els estudis matriculats; 2n) Nivell més elevat d'anglès. Si persisteix la mateixa puntuació, es decidirà mitjançant un sorteig.

5. Resolucions i notificacions

Tenint en compte el principi de transparència que recull la Llei 40/2015, d'1 d'octubre, de règim jurídic del sector públic, i el que disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les seues dades d'aplicació es realitzaran en l'adreça web que figura al final d'aquest paràgraf, substituiran la notificació a les persones interessades i produiran els mateixos efectes: <https://sri.ua.es/va/movilidad/t4e/estudiants-ambaixadors.html>

Es publicarà en la pàgina web indicada més amunt la resolució provisional, i es disposarà d'un termini de 5 dies hàbils per a presentar al·legacions. Una vegada resoltes les al·legacions, es publicarà la resolució definitiva de la convocatòria en la mateixa pàgina web.

6. Comissió de Valoració

La Comissió de Valoració titular estarà composta per:

- Presidenta: vicerectora de Relacions Internacionals i Cooperació per al Desenvolupament

- Secretària: subdirectora de Mobilitat d'Estudiants

- Vocal: directora del Servei de Relacions Internacionals

La Comissió de Valoració suplent estarà composta per:

- President: Director del Secretariat de Mobilitat (responsable de la Coordinació Institucional Erasmus+)

- Secretària: Subdirectora de Gestió de Projectes de Mobilitat

- Vocal: gestora en cap de Convocatòries i Gestió Econòmica

La Comissió de Valoració es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

7. Reconeixement

Com a compensació per la seua implicació voluntària com a ambaixadors de Transform4Europe, els estudiants rebran un certificat emès pel Vicerectorat de Relacions Internacionals i Cooperació per al Desenvolupament, que poden afegir al seu CV. Aquest certificat donarà dret al participant al reconeixement de crèdits: 1 crèdit per participació durant un semestre (amb un màxim total de 2 crèdits).

8. Renúncia i penalització

La renúncia s'ha de notificar per escrit a la Unitat de Mobilitat a través d'UACloud > eAdministració > Instància Genèrica (dirigida al Servei de Relacions Internacionals) i caldrà fer constar que la renúncia és relativa a l'activitat Transform4Europe Student Ambassadors Programme.

Les renúncies no penalitzaran mentre siguen presentades dins del termini establit en la resolució provisional. Si les renúncies són presentades fora d'aquest termini, l'estudiant tindrà penalització en les següents convocatòries de Transform4Europe Student Ambassadors Programme. Aquesta penalització consistirà a perdre la preferència en la següent sol·licitud que realitze, i es donarà prioritat a la resta d'estudiants.

En cas de no comunicar la renúncia abans del començament de l'activitat, se li penalitzarà amb l'exclusió en la següent sol·licitud que realitze en la Transform4Europe Student Ambassadors Programme.

9. Protecció de dades

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió duta a terme en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en ella.

En el marc dels tractaments esmentats, les dades seran cedides a:

- La Comissió de Valoració

- Les universitats sòcies de l'aliança Transform4Europe per a la gestió i  l'avaluació interna del Student Ambassador Programme

Els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica [https://seuelectronica.ua.es/](https://seuelectronica.ua.es/va/index.html)[va](https://seuelectronica.ua.es/va/index.html)[/index.html](https://seuelectronica.ua.es/va/index.html)

La informació addicional i detallada sobre Protecció de dades, els vostres drets i la Política de privacitat de la Universitat d'Alacant, es pot consultar en l'enllaç següent: [https://seuelectronica.ua.es/](https://seuelectronica.ua.es/va/privadesa.html)[va](https://seuelectronica.ua.es/va/privadesa.html)[/privacidad.html](https://seuelectronica.ua.es/va/privadesa.html)

10. Recursos

Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat de contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la llei Orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb el que es disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 28 de juny de 2021

LA RECTORA

Signat Rosa María Martínez Espinosa

VICERECTORA DE RELACIONS INTERNACIONALS I COOPERACIÓ PER AL DESENVOLUPAMENT (Signat per delegació, segons la Resolució del 22-12-2020)





[Carretera Sant Vicent del Raspeig s/n  
03261 Sant Vicent del Raspeig - Alacant  
 Tel. 56 828 7333 - Fax 10 315 5735](https://www.google.es/maps/@08.128661,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12168&trk=tyah&trkInfo=tarId%2L4541904427781%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)